《蒋砺堂相国以十岁童试卷签装册属题 其二》
清代·祁寯藻

书箧缄藏岁月多，墨香泥印未消磨。已看彩笔传诸子，犹忆青消擢上科。

断纸零笺珍若此，竹头木屑用如何。知公念旧无遗物，长短镫檠莫漫歌。

作者简介：（1793—1866）山西寿阳人，字叔颖，一字淳甫，号春圃，晚号观斋。嘉庆十九年进士，官至大学士衔礼部尚书。道光十九年，曾奉朝命视察福建海防及禁烟事。生平提倡朴学，延纳寒素，士林归之。诗古文词均卓然成家。卒谥文端。有《马首农言》、《勤学斋笔记》。